Lexie Grey
Lexie on Thatcher Greyn ja tämän toisen vaimon, Susanin, tytär. Hänellä on pikkusisko Molly Grey Thompson ja isosiskopuoli Meredith Grey, joka on Thatcherin ja tämän ensimmäisen vaimon, tri. Ellis Greyn tytär. Lexie valmistui Harvardin lääketieteellisestä ennen pääsyään Seattle Gracen harjoitteluohjelmaan. Hän oli lukiossa suosittu oppilas, päättäjäisten kuningatar ja luokkansa priimus. Tiedetään myös, että hän hyppäsi kolmannen luokan yli ala-asteella, ja että hänellä on valokuvamuisti.
Chyler Leigh
Leigh oli yksi vuonna 2001 ensi-iltansa saaneen "Not Another Teen Movien" päänäyttelijöistä. Hän myös esiintyi Marilyn Mansonin ”Tainted Love” -musiikkivideolla. Vuonna 2002 hän oli mukana televisiosarjoissa "Girls Club" ja "80’s Show". Syksyllä 2005 Leigh esiintyi lyhyeksi jääneessä "Reunion"-televisiosarjassa. Hän vieraili "Greyn anatomiassa" kolmannella kaudella esittäen Meredith Greyn siskopuolta Lexietä, ja hahmo vakinaistettiin neljännelle kaudelle. Leigh poistui sarjasta kahdeksannella tuotantokaudella hahmon kuoltua lento-onnettomuudessa.